Selfoss / Hrun / Hamar mætti ÍR í annarri umferð bikarkeppni KKÍ í gærkvöldi á heimavelli sínum í Gjánni . Á sama tíma sprengdu Selfyssingar burtu jólin á Grýlupottatúninu og Fjallinu eina , með miklum fyrirgangi . Þetta varð jafn og spennandi leikur sem heimamenn unnu að lokum með þriggja stiga mun , 73 - 70 , og halda því áfram í þriðju umferð . Leikurinn var hægur frá upphafi , því bæði lið voru snemma komin í villuvandræði sem setti töluvert strik í reikninginn og neyddi þau til að spila af varfærni . Heimamenn sköpuðu sér í öllum fjórðungum tækifæra til að taka afgerandi forystu með góðum varnarleik , en glutruðu þeim niður með slakri vítahittni og að klúðra sniðskotum . ÍR þjappaði muninum jafnan aftur niður í eins stafs tölu með baráttu sinni og algerum skorti á hógværð við að nýta krafta sína , og góðri nýtingu sóknarfæra . Þetta er annar leikur liðanna á tímabilinu og báðum hefur lokið með aðeins einnar körfu mun .